
REFERAT
Prin adresa nr.128/10.01.2013 a Curţii de Conturi a României, Camera de Conturi Timiş, înregistrată la Primăria Municipiului Timişoara sub nr. SC2013-1344/18.01.2013, se comunică  Decizia nr.10/10.01.2013 a Directorului Camerei de Conturi Timiş (pagina 1 din 17), în Dosarul nr.134/2012  şi Raportul de control la S.C. “HORTICULTURA” S.A. Timişoara (paginile 53-63). 
Constatările Curţii de Conturi a României – Camera de Conturi Timiş vizează faptul că, S.C. “HORTICULTURA” S.A. Timişoara, societate comercială care are ca acţionar unic Consiliul Local al Municipiului Timişoara are încheiate  acorduri cadru şi contracte subsecvente pentru prestarea serviciilor în spaţiile verzi ale Municipiului Timişoara, în baza Ordonanţei de Urgenţă a Guvernului nr. 34/19.04.2006  privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii – cu modificările şi completările ulterioare, adică prin licitaţie deschisă, acest aspect fiind considerat abatere de la legalitate şi regularitate, având ca şi cauze nestabilirea de către Consiliul Local al Municipiului Timişoara  a modalităţii de gestionare a serviciului public şi atribuirea eronată a executării acestor lucrări prin licitaţie publică, în baza O.U.G. nr.34/2006.
Prin Raport se stabileşte încălcarea prevederilor următoarelor acte normative: Legea nr.51/2006 a serviciilor comunitare de utilităţi publice, Legea nr.215/2001 a administraţiei publice locale – cu modificările şi completările ulterioare,  O.G. nr.71/2002 privind organizarea şi funcţionarea serviciilor publice de administrare a domeniului public şi privat de interes local – actualizată, H.G. nr. 955/2004 pentru aprobarea reglementărilor – cadru de aplicare a O.G. nr.71/2002 privind organizarea şi funcţionarea serviciilor publice de admnistrare a domeniului public şi privat de inters local, O.U.G. nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii –  cu modificările şi completările ulterioare.
Prin Adresa nr.SC2014-8527/02.04.2014, S.C. „HORTICULTURA” S.A. Timişoara solicită Consiliului Local al Municipiului Timişoara atribuirea directă a serviciilor din spaţiile verzi ale Municipiului Timişoara începând cu data de 18 Septembrie 2014, dată la care ajung la termen Acordurile – cadru încheiate pentru cele  patru  zone ale Municipiului Timişoara: fiind sugerate două variante de soluţionare:

· Var. I - atribuirea directă a tuturor spaţiilor verzi care în prezent formează Zonele Centrală, I, II şi III;
· Var. II – atribuire directă din data de 18.09.2014 a Zonei Centrale şi Zona I şi din anul 2015 şi a zonelor II şi III;

—Având în vedere punctul de vedere al Serviciului Achiziţii Publice exprimat prin adresa nr.  SC2014-8527/14.04.2014 şi al Serviciului Serviciului Juridic, Serviciul Consultanţă Juridică, exprimat prin răspunsul înregistrat sub nr. SC2014-7527/15.04.2014, anexate prezentului referat;
—Având în vedere prevederile Ordonanţei Guvernului  nr.71 din 29.08.2002 - cu modificările şi completările ulterioare privind organizarea şi funcţionarea serviciilor publice de administrare a domeniului public şi privat de interes local şi a  Legii  nr.51/08.03.2006  serviciilor comunitare de utilităţi publice, cu modificările şi completările ulterioare;
—Având în vedere faptul că Acordurile – cadru şi contractele subsecvente pentru zonele Centrală, I, II şi III pentru serviciile aferente spaţiilor verzi expiră, fără posibilitate de prelungire;
—Având în vedere că S.C. „HORTICULTURA” S.A Timişoara a luat fiinţă prin Hotărârea Consiliului Local al Municipiului Timişoara nr.49/04.04.1995, în baza prevederilor Legii nr.15/1990 privind reorganizarea unităţilor economice de stat ca regii autonome şi societăţi comerciale, a Ordonanţei Guvernului nr.15/1993 privind unele măsuri pentru restructurarea activităţii regiilor autonome, a Ordonanţei Guvernului nr.69/1994 privind unele măsuri pentru organizarea regiilor autonome de interes local şi a Legii nr.135/1994 pentru aprobarea Ordonanţei Guvernului nr.69/1994 privind unele măsuri pentru organizarea regiilor autonome de interes local;

—Având în vedere faptul că, prin hotărâri succesive a Consiliului Local al Municipiului Timişoara s-a aprobat încredinţarea directă a unor lucrări de amenajare, întreţinere şi de investiţii către S.C. "HORTICULTURA" S.A. Timişoara  fiind aprobat şi Proiectul Contractului de prestări servicii pentru lucrările horticole de amenajare şi îintreţinere a spaţiilor verzi în  Municipiul Timişoara.  
Având în vedere faptul că, până în prezent, toate serviciile în spaţiile verzi  au fost atribuite potrivit prevederilor art.18 litera a) din O.U.G nr. 34/2006 cu toate completările şi modificările ulterioare, adică prin licitaţie deschisă, procedură care a dus la asigurarea transparenţei şi a unui cadru concurenţial adecvat precum şi utilizarea eficientă a fondurilor publice;
Faţă de neregularităţile constatate de Curtea de Conturi a României – Camera de Conturi Timiş, şi posibilitatea de atribuire directă către S.C. „HORTICULTURA” S.A. a serviciilor în spaţiile verzi, ca excepţie de la procedura licitaţiei deschise, respectiv a negocierii directe, potrivit prevederilor legale, luarea unei astfel de hotărâri aparţine Consiliului Local, în baza unei analize tehnico-economice şi de oportunitate care să o fundamenteze. 
În vederea respectării recomandărilor Curţii de Conturi a României, Camera de Conturi Timiş, înregistrată la Primăria Municipiului Timişoara şi îndeplinirea cerinţelor legale de către Consiliul Local al Municipiului Timişoara  privind stabilirea  modalităţii de gestionare a serviciilor de administrare a domeniului public şi privat având ca obiect  amenajarea şi întreţinerea zonelor vezi, a parcurilor şi grădinilor publice, a terenurilor de sport, a locurilor de agrement şi a terenurilor de joacă pentru copii potrivit prevederilor art. 5, punctul 3, din Ordonanţa Guvernului  nr.71 din 29.08.2002 - cu modificările şi completările ulterioare privind organizarea şi funcţionarea serviciilor publice de administrare a domeniului public şi privat de interes local, potrivit cărora principalele activităţi edilitar-gospodăreşti, specifice serviciilor de administrare a domeniului public şi privat, desfăşurate la nivelul municipiilor trebuie să asigure:

“ b) amenajarea, întreţinerea şi înfrumuseţarea zonelor verzi, a parcurilor şi grădinilor publice, a locurilor de joacă pentru copii;

    h) conservarea, protejarea şi extinderea fondului vegetal existent;

    i) producerea materialului dendrofloricol necesar amenajării, decorării şi înfrumuseţării zonelor verzi adiacente tramei stradale şi a locurilor de agrement;”

—În vederea stabilirii modalităţii pentru gestiunea serviciilor de administrare a domeniului public şi privat - prin  gestiune delegată, respectiv atribuire directă, prevăzute de art. 22, respectiv art. 31 din Legea nr.51/08.03.2006  serviciilor comunitare de utilităţi publice, cu modificările şi completările ulterioare;
—Având în vedere că serviciile privind spaţiile verzi în Municipiul Timişoara vizează: întreţinerea şi amenajarea spaţiilor verzi, parcurilor, scuarurilor, a spaţiilor verzi şi a sistemelor de irigare, întreţinerea şi amenajarea locurilor de joacă pentru copii şi a canisitelor şi efectuarea lucrărilor de tăieri de corecţie, elagare şi defrişare  a arborilor şi refacerea spaţiilor verzi în urma intervenţiilor edilitar-gopodăreşti din Municipiul Timişoara;
—Având în vedere prevederile art. 8 alin.1), alin.3 lit d), art.22, art.29, art. 30 alin.1) şi 2),  art.31 şi art.32 alin 2) din  Legea nr.51/2006 a serviciilor comunitare de utilităţi publice – cu modificările şi completările ulterioare;

Propunem Consiliului Local al Municipiului Timişoara stabilirea modalităţii  pentru gestiunea serviciilor de administrare a domeniului public şi privat pentru întreţinerea şi amenajarea spaţiilor verzi, parcurilor, scuarurilor, a spaţiilor verzi şi a sistemelor de irigare, întreţinerea şi amenajarea locurilor de joacă pentru copii şi a canisitelor şi efectuarea lucrărilor de tăieri de corecţie, elagare şi defrişare a arborilor şi refacerea spaţiilor verzi în urma intervenţiilor edilitar-gopodăreşti în Municipiul Timişoara prin parcurgerea următoarelor etape:
1. Aprobarea achiziţiei publice a serviciilor pentru realizarea de către o firmă de consultanţă independentă a Studiului de oportunitate în vederea stabilirii de către Consiliul Local al Municipiului Timişoara, în condiţiile legii, a formei/modalităţii de gestiune explicită a tuturor activităţilor care formează serviciile în spaţiile verzi ale municipiului Timişoara, în funcţie de specificul, volumul şi natura bunurilor proprietate publică şi privată, de interesele actuale şi de perspectivă ale municipiului Timişoara precum şi  documentaţia de delegare a gestiunii; 
2. Atribuirea directă către S.C. „HORTICULTURA” S.A. Timişoara, societate cu capital integral aparţinând Consiliului Local al Municipiului Timişoara, a gestiunii  serviciilor de administrare a domeniului public şi privat pentru întreţinerea şi amenajarea spaţiilor verzi, parcurilor, scuarurilor, a spaţiilor verzi şi a sistemelor de irigare, întreţinerea şi amenajarea locurilor de joacă pentru copii şi a canisitelor şi efectuarea lucrărilor de tăieri de corecţie, elagare şi defrişare a arborilor şi refacerea spaţiilor verzi în urma intervenţiilor edilitar-gopodăreşti din Municipiul Timişoara, începând cu data încetării  Acordurilor – cadru  încheiate de Municipiul Timişoara pentru aceste servicii, potrivit Anexei 1, şi până la încheierea noilor contracte de prestare servicii, pe baza formei/modalităţii de gestiune stabilite prin documentaţia prevăzute la punctul 1.
3. Tarifele practicate de S.C. „HORTICULTURA” S.A. Timişoara în perioada dintre data încetării acordurilor – cadru şi data încheierii noilor contracte vor fi cele prevăzute în ultimele Acorduri – cadru încheiate pentru serviciile de  întreţinere şi amenajare a spaţiilor verzi, parcurilor, scuarurilor, a spaţiilor verzi şi a sistemelor de irigare, întreţinerea şi amenajarea locurilor de joacă pentru copii şi a canisitelor, efectuarea lucrărilor de tăieri de corecţie, elagare şi defrişare a arborilor din Municipiul Timişoara şi refacerea spaţiilor verzi în urma intervenţiilor edilitar-gopodăreşti, potrivit fiecărei zone – Centrală, I, II şi III, prevăzute în Anexa nr. 1;
Anexe:

Anexa 1 – Tabel cuprinzând Acordurile–cadru încheiate de Municipiul Timişoara pentru serviciile de administrare a domeniului public şi privat în domeniul spaţiilor verzi;
-Adresa nr.128/10.01.2013 a Curţii de Conturi a României, Camera de Conturi Timiş, înregistrată la Primăria Municipiului Timişoara sub nr.SC2013-1344/18.01.2013;

-Adresele S.C. HORTICULTURA” S.A., înregistrate la Primăria Municipiului Timişoara cu nr. SC2014-8526/02.04.2014 şi SC2014-8526/02.04.2014;

-Punctele de vedere ale Serviciului Achiziţii Publice şi a Serviciului Juridic;

- Nota de informare a Serviciului Spaţii Verzi şi Locuri de Joacă;

